text: Streyminnrás í Suðri í sambandi við altjóða ráðstevnu
text: #000001
text: Hósdagin fær Suðuroyggin forkunnugu og sjáldsama vitjan, tá umleið 70 fólk, einamest útlendingar, sum hava tilknýti til elskipanir ymsa staðni í heiminum, vitja grønu orkuskipaninar hjá SEV í oynni.
text: #000002
text: Hetta er í sambandi við altjóða ráðstevnuna ‘International Hybrid Power Plants and Systems’, sum týska fyritøkan Energynautics skipar fyri. Hon verður hildin á Hotel Hilton Garden In í Havn hesa vikuna og verður sett av landsstýriskvinnuni í umhvørvis- og orkumálum Ingilín Strøm í morgun kl. 9.
text: #000003
text: Roknað verður við, at 100 útlendingar koma til tiltakið. Tilsamans verða tað umleið 130-140 luttakarar, har evnið í stóran mun er elskipanir í smærri ella avbyrgdum økjum – bæði geografiskt og elektriskt. Talan er um eina ráðstevnu, ið hevur verið hildin í nógv ár og flytir seg frá oyggjasamfelag til oyggjasamfelag – og i ár eydnaðist tað at fáa hana til Føroya og sigast má, at áhugin er ovurhondsstórur. M.a. verður ein túrur gjørdur til Suðriar hósdagin, og ikki færri enn áleið 70 av luttakarunum luttaka á tí túrinum, einamest útlendingar.
text: #000004
text: Terji Nielsen, menningarleiðari í SEV, sigur við orkan.fo, at tað er onki at ivast í, at tey frambrotini vit gera í Føroyum, td. í Suðuroynni við battarískipan og aðrari tekniskari útgerð, sum ger, at vit td. kunnu koyra bara við vindorku, og royndirnar vit gera við sjóvarfalsorku, er nakað, ið fólk vilja hoyra nærri um og ikki minst síggja.
text: #000005
text: Serkøn í elnetum í indonesiskum, fronskum, bretskum, amerikonskum og donskum oyggjum fara í dag og í morgin at leggja fram, og møguleiki verður at hoyra um ymsar tøknir og stýringar. Í høvuðsheitum fara framløgurnar at snúgva seg um royndirnar, man hevur í ymsu elskipanum, støðufesti, brint, modellering, goymslu og design av skipanum og tøknum.
text: #000006
text: Grøna kósin í Føroyum fer sjálvsagt eisini at fylla ein part av skránni. Umframt umboð frá SEV og Umhvørvisstovuni, fara ph.d. lesandi úr Týsklandi og frá Fróðskaparsetrinum, ið granska í føroysku elskipanini, at leggja fram um Føroyar.
text: #000007
text: Til ber at lesa meira um ráðstevnuna og skránna, og tekna seg til ráðstevnuna á heimasíðuni hjá Energynautics
text: #000008
text: Helvtin av orkuni frá vindmyllulundum fer til spillis
text: #000013
text: Regin Mittún nýggjur fíggjarstjóri hjá Magn
text: #000014
text: Oljuprísur uppá 100 dollarar í eygsjón
text: #000015
text: Russland sendir oljutangaskip norður um Sibiria
text: #000016
text: Byggja heimsins størstu vindmylnuhøll í Esbjerg
text: #000017
text: Bera ótta fyri nýggjum grønum brennievnum
text: #000018